Steven Jacobs – Top 5 in Ontwerp Kompetisie | NCR TVET College
In Julie 2020 het die 25 jarige Steven Jacobs van Calvinia besluit om deel te neem aan die Nasionale T-hemp Ontwerp kompetisie, geloods deur Digititan – 'n tegnologiese ontwikkelende organisasie, wat poog om die belangrikheid van die digitale wereld onder die aandag van Afrika-jeug te versprei. Digititan se visie is om jeugdiges aan te spoor om meer tegnologies aangele en gevorderd te word. Steven is een van hierdie gelukkige jongmense.
Man vs Machine in potlood
Die bogenoemde kompetisie was oopgestel vir inskrywing, onder al die kolleges in Suid Afrika, +/- 52 verskillende kolleges het deelgeneem. Steven se oorspronlike potlood skets met die tema "Man vs Machine" het sonder moeite die top 10 behaal, Nadat die top 10 aangewys was moes die land d.m.v 'n aanlyn-stem-stelsel die top 5 selekteer. Elkeen van die top 10 finaliste moes betrokke word by ''n plaaslike gemeenskapontwikkelingsprojek. Steven het besluit om in samewerking met die plaaslike geestesgesondheidpraktyk Namcare, lig op die onderwerp van geestesgesondheid te skyn. Hy het 'n facebook blad ontwerp genaamd Mental Insight, waar hy weekliks die publiek met positiewe boodskappe inspireer.
Tydens sy top 10 prestasie het Steven baie uitdagings in die gesig gestaar. Die maand van Augustus het sy fondamente geskud: 'n grusame motorongeluk wat die lewens van beide Steven se vriend (Laurence Januarie) en meisie (Monique Witbooi) geeis het, as ook die voorbereiding en afhandeling van sy finale eksamen in Menslike Hulpbronne Bestuur N6 (Namakwaland kampus), hierdie uitdagings dien as dryfkrag en inspirasie vir die ontbloting van Steven as kunstenaar. Steven het egter goed voorberei vir sy eksamen en wag net vir sy uitslae om te kom. Die band wat hy met Namcare gevorm het, is nou vir homself en vriende'n veilige hawe tydens hul rou proses. Heidi du Toit, berader en eienaar van Namcare, is baie gewillig om enige tyd te help waar sy kan.
Steven het deur alles die top 5 behaal! Sy vriende en familie het hom baie mooi bygestaan in sy tyd van rou en het aanhoudend vir hom gestem. Steven het op 08 Oktober 2020 'n aanlyn (zoom) vergadering met die bestuurders van Digititan en sy mededingers om die pad vorentoe te bespreek.
Steven bedank graag sy vriende, familie, en sy mentor Mr. Werner Whitlow (dosent). Hy wil ook dankie se aan al die Suid Afrikaanse tv persoonlikhede vir al die inspirerende videos wat hulle aan hom gestuur het – Jean de Villiers (oud Springbok speler), Andre Lotter (7de Laan) J. Something (Micasa), Heinrich Gabler (Mr. Suid Afrika 2019), Irshaad Ally (Suidooster). Spesiale dank aan 'n groepie vriende na wie hy verwys as die 'ELITE' wat hom deur sy mentor kom wys het da thy iewers behoort en dat hy spesiaal en talentvol is.